Praktkjukebiller

Praktkjukebiller (Tritomini) er en gruppe av kjukebiller. Disse billene er ofte nokså fargerike og kalles derfor "pleasing fungus beetles" på engelsk. De aller fleste artene lever av sopp som vokser på død ved, særlig fruktlegemene til kjuker (Polyporaceae).


== Utseende ==
Små, avlangt-ovale, blanke, ofte ganske fargerike kjukebiller, ofte kontrastrikt fargede i svart og gult eller rødt, noen ganger metalliske. Hodet er kort og bredt med små fasettøyne. Antennene er oftest lengre enn hodet og brystskjoldet til sammen, 11-leddete, med en tre til fem-leddet kølle. Brystskjoldet (pronotum) er bredere enn langt, mer eller mindre firkantet til halvsirkelfomet, fint punktert, vanligvis uten påfallende hår. Det har en markert siderand og en slett overflate. Dekkvingene er glatte, vanligvis med markerte, fine punktrekker. De har vanligvis mørk grunnfarge, ofte med røde flekker eller tverrbånd. Hos mange tropiske arter er dekkvingene trukket ut til en spiss bakerst. Beina er ganske korte, føttene fem-leddete. Larvene kan variere mye i utseende. Larver som utvikler seg i kortlivede ressurser (for eksempel hattsopper, som brytes ned svært raskt) er bløte, bleke og marklignende, og utvikler seg svært raskt. De som utvikler seg i mer langvarige ressurser som for eksempel kjuker er gjerne harde og sterkere pigmenterte.


== Levevis ==
De aller fleste er soppetere, men det finnes noen få arter som lever på planter og muligens spiser pollen. Mesteparten av artene er knyttet til sopper som vokser på død ved, og denne gruppen kan derfor være truet av skogbruk som reduserer mengden av død ved i skogen. Både voksne og larver kan finnes på fruktlegemer av ulike slags sopper, under barken på døde, soppbefengte trær og i råtten ved. En del av artene er ikke flygedyktige, og har derfor svært dårlig spredningsevne. Dette gjør dem sårbare for lokale endringer.
I alle fall noen av artene har yngelpleie, der en av foreldrene passer på larvene.


== Systematisk inndeling / norske arter ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien kjukebiller, Erotylidae Latreille, 1802
Underfamilien Erotylinae Latreille, 1802
Stammen praktkjukebiller, Tritomini Curtis, 1834
Slekten Altisessor Skelley, 2009
Slekten Amblyopus Chevrolat, 1836
Slekten Amblyscelis Gorham, 1888
Slekten Antoinettia Skelley, 2020
Slekten Apolybas Alvarenga, 1965
Slekten Callischyrus Crotch, 1876
Slekten Cubyrus Skelley, 2009
Slekten Cyrtomorphus Lacordaire, 1842
Slekten Epytus Dejean, 1836
Slekten Haematochiton Gorham, 1888
Slekten Hirsutotriplax Skelley, 1993
Slekten Ischyrus Lacordaire, 1842
Slekten Lybanodes Gorham, 1888
Slekten Lybas Lacordaire, 1842
Slekten Megischyrus Crotch, 1873
Slekten Michyrus Skelley & Gasca-Alvarez, 2020
Slekten Mycolybas Crotch, 1876
Slekten Mycomystes Gorham, 1888
Slekten Mycophtorus Lacordaire, 1842
Slekten Mycotretus Lacordaire, 1842
Slekten Neoxestus Crotch, 1876
Slekten Notaepytus Skelley, 2009
Slekten Oocyanus Hope, 1841
Slekten Pseudamblyopus Araki, 1941
Slekten Pseudischyrus Casey, 1916
Slekten Pseudolybas Gorham, 1888
Slekten Scelidopetalon Delkeskamp, 1957
Slekten Spondotriplax Crotch, 1873
Slekten Triplacidea Gorham, 1901
Slekten Triplax Herbst, 1793 - i Norge:
Triplax aenea (Schaller, 1783)
Triplax russica (Linnaeus, 1758)
Triplax scutellaris Charpentier, 1825
Triplax rufipes (Fabricius, 1781)
Slekten Tritoma Fabricius, 1775 - i Norge:
Tritoma bipustulata Fabricius, 1775
Slekten Xalpirta Skelley & Cekalović, 2001
Slekten Zythonia Westwood, 1874


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae (liste over Nordens biller). Helsinki.Skelley, P.E. 2001. Pleasing fungus beetles of North America. Family Erotylidae (med bilder av mange slekter). [1]


== Eksterne lenker ==
(no) praktkjukebiller hos Artsdatabanken 
(en) praktkjukebiller hos Fossilworks 
(en) Kategori:Tritomini – bilder, video eller lyd på Wikimedia Commons 
Tritomini – detaljert informasjon på Wikispecies